Han ble skytterkonge på landsskytterstevnet i Kristiansand i 1902 og skytterprins tre ganger, og vant flere premier under verdensmesterskapet i Haag i 1899. I 1925 ble han tildelt Normapokalen for beste mesterskapsskytter over 50 år på landsskytterstevnet. Røstad var også aktiv som organisasjonsmann, og satt som formann i Frol skytterlag i 9 år, i Inntrøndelag skyttersamlag i 20 år, og han var medlem av Skytterstyret i 17 år.